તમિલનાડુની રાજનીતિમાં ઉત્તર પ્રદેશની જેમ જ બે પાર્ટીઓ મોટા ભાગે સરકાર બનાવતી રહી છે. સૌ પહેલા ડીએમકે અને તે બાદ એઆઇએડીએમકે. જો ડીએમકેની વાત કરવામાં આવે તો તે પાર્ટીના કદાવર નેતા કરૂણાનિધિ હાલ તેમની ખરાબ તબિયતને કારણે રાજકારણથી દુર છે. તેમની પાસે હવે એવો કોઇ બીજો ચહેરો નથી જેના સહારે તેઓ આવનારી ચૂંટણીને જીતી શકે. એવી જ હાલત એઆઇએડીએમકેની થઇ છે. જયલલિતાના નિધન બાદ ઓપીએસ અને ઇપીએસની વચ્ચે સતત તણાવની સ્થિતિ જોવા મળી છે. આ સમયે જે રીતે ટીટીવી દિનકરણે આરકે નગરની ઉપચૂંટણીમાં ભારી મતોથી જીત મેળવી ત્યારથી રાજકીય સંકટ વધી ગયુ હતું. આ સમયે એક નવા ત્રીજા વિકલ્પની રાજ્યને જરૂર હતી. જે આવનાર સમયમાં રજનીકાંત પુરી કરી શકે છે.